OpenLLM-France/wikimedia huggingface dataset:
# Parisko barrutiak

Parisko barrutiak (frantsesez Arrondissemets de Paris) Frantziako hiriburua den Parisen banaketa administratiboa dira. Orotara, 20 daude.
Udal barruti horiek (arrondissements municipaux) ez dira departamendu barrutiekin (arrondissements départementaux) nahasi behar, Frantziako 100 departamenduen banaketa administratiboak direnak. Parisko barrutiak departamenduen kantonamenduen parekoak baitira. Lyon eta Marseilla dira udal barrutitan banatuak dauden bakarrak, Parisekin batera.
Kasu honetan, hiri barrutiak dira (arrondissement municipaux). Ez dira departamenduetako barrutiekin nahastu behar, Frantziako 100 departamenduen banaketa administratiboak direnak. Barruti bakoitzaren zenbakia, Parisko posta kodeetan, azkeneko bi zenbakien bidez adierazten da.
Antzinako barrutiak 1795eko urriaren 11n sortu ziren, baina 12 bakarrik ziren. 1859ko ekainaren 16ko legearekin, Thiers harresi barneko aldiriak bereganatu ziren. Horrela, hedadura aldatuta, 20 barruti sortu ziren, zenbaki sistema berriarekin. Horrela, kiribilean izendatu ziren, oraindik indarrean dirauena.
Barrutiaren zenbakia posta kodeko azken bi zenbakitan agertzen da (75001tik 75020ra).

## Deskribapena

20 barrutiak kiribilean daude, erloju orratzen zentzuan, Ietik hasita, hiriaren erdian, Sena ibaiaren eskuinaldean.
    OHARRAK:
       5. 2005, zenbatespen ofizial berrienaren urtea; arrondissement edo barruti horietako biztanleriak gorantz segi dezake.
Arrondissement edo barruti bakoitza, administratiboki, lau quartier edo auzotan banatzen da. Honela, Parisek 80 quartier administratif edo auzo administratibo ditu. Horietako bakoitzean, polizia-etxe bat dago.

## Historia
### 1860 baino lehenago

1795eko urriak 11n, Paris, 12 barrutitan banatua izan zen. Mendebaldetik ekialdera jarri zitzaien zenbakia, Sena ibaiaren eskuinaldean 1etik 9ra eta 10etik 12ra ezkerraldean.
Barruti bakoitza lau quartier edo auzotan banatzen zen, 1790ean ezarritako jatorrizko 48 auzoak zirenak.

### 1860 ondoren

1860ko urtarrilak 1ean, Napoleon III.ak, gertuko herrien lurraldeak eransten ditu, eta honela, hiriaren mugak handitzen ditu. Hamabi barrutiak berrantolatuak izan ziren lurralde berri horiek eransten diren aldi berean, eta horiekin, gaur egungo 20ak sortzen dira.
Erregistro historikoei erreferentzia egiten zaienean (non garrantzitsua den antzinako sistema eta sistema berriaren artean ezberdintzea), antzinako barrutiak ancienne hitzarekin adieraziak dira: "2ème ancienne" edo "8ème ancienne" adibidez.

## Kanpo estekak

* Datuak: Q679388
* Multimedia: Arrondissements of Paris / Q679388
# Parisko Unibertsitatea II - Panthéon-Assas

Parisko Unibertsitatea II - Panthéon-Assas —frantsesez: Université Paris-Panthéon-Assas — Parisko unibertsitate bat. 1971ko urtarrilaren 1eko unibertsitate erreformaren ondoren sortu zen. Unibertsitateak 19.000 ikasle inguru ditu, horietatik 15.000 baino gutxiagok zuzenbidea ikasten dute, eta 2.412 langile profesional eta administratibo bat.
Panthéon-Assas izena Panthéon unibertsitatetik oso gertu dagoelako eta eraikin nagusia Assas kalean dagoelako da. Unibertsitatea Luxenburgoko lorategiak-en mendebaldean dago. Hiriko ikasleen auzo klasikoa, Quartier Latin, ez dago urrun.
Zuzenbideaz eta ekonomiaz gain, administrazio publikoa, politika eta gizarte zientziak ere irakasten ditu.

## Lizentziatu ospetsuak

* Renaud Camus, frantziar eleberrigilea da
* François Hollande, frantses politikaria da, Frantziako Alderdi Sozialistako kidea

## Erreferentziak

* ↑ Université Paris II
* ↑ #Actu : L’Université Paris II Panthéon-Assas fonde le Master Techniques de Restructuration des Entreprises en Difficulté (TRED), une nouvelle formation d’excellence en Restructuring !

## Kanpo estekak

* Datuak: Q662976
* Multimedia: Université Panthéon-Assas / Q662976
# Parisko Ur Zentroa

Parisko Ur Zentro Olinpikoa (frantsesez: Centre aquatique olympique) Saint-Denisen (Frantzia) dagoen ur zentro bat da, 2024 Udako Olinpiar Jokoetan uretako kirol ekitaldiak hartuko dituena. Plaine Saulnier-en bihotzean dago, Stade de France-ren aurrean. Bertan, A1 errepidea pasatzen duen oinezko zubi batek lotuko du, eta tranpolin jauziak, waterpoloa eta igeriketa artistikoko lehiaketak hartuko ditu. Paris Handiaren zuzendaritzapean eraiki zen.

## Deskribapena

Ur Zentro Olinpikoak 5.000ko edukiera izango du Olinpiar Jokoetan zehar, eta 2.500 izatera jaitsiko da gero. Engie ikerketa zentro zaharraren gunean eraikiko dute, Plaine San Denis auzoan, Frantziako Stadetik mendebaldera. Estadiora oinezko zubi baten bidez konektatuta egongo da, A1 errepidea zeharkatuz. Zentroak 50 metroko bi igerileku izango ditu, horietako bat estalita egongo da eta bestea aire zabalean, baita trampolin jauzientzarako igerileku bat eta waterpoloko igerileku bat ere. Spa eta fitness gunea ere izango du. Eraikina jasangarria izateko diseinatu zen, plastiko birziklatuz egindako eserlekuak eta sakonera txikiko igerilekuak barne, berotzeko behar den energia kopurua mugatzeko. Jokoen ondoren, zentroa goi-mailako prestakuntzarako erabiliko da, baita eskualdeko eta nazioko lehiaketetarako ere. Publiko orokorrari ere irekita egongo da.

## Erreferentziak

* ↑ Meng, Lingcheng. (3 September 2022). How to qualify for diving at Paris 2024. The Olympics qualification system explained. International Olympic Committee.
* ↑ Sengupta, Somini; Porter, Catherine. (March 16, 2024). «In Paris, the Olympics Clean Up Their Act» The New York Times.

## Kanpo estekak

* Datuak: Q30739928
* Multimedia: Saint-Denis Olympic Swimming Stadium / Q30739928
# Parisko arroa

Parisko arroa (frantsesez: Bassin parisien), esanahi hertsian, Paris inguratzen duen Sena ibaiaren arro hidrografikoa da. Esanahi zabalean, ordea, eskualde geologiko sedimentario bat da, Frantziaren ipar eta erdialde osoa hartzen duena eta alboko Belgika, Luxenburgo eta Alemania hego-mendebalderaino hedatzen dena. Arro honek paisaia sedimentario uniforme samarra du.
Arro hau Europako lehen eskualde ekonomikoetakoa da, eta atzerritarren inbertsio gune nagusietakoa. Bertan daude Europako lehen negozio-gunea (La Défense), aireportu multzo nagusietako bat, itsas portu nagusi bat (Le Havre) eta bi ibar: Senarena eta Loirarena. Hala ere, merkatari bide nagusietatik at geratzen da, eta Europako gune dentsoenaren albo batean (Renania, Herbehereak, Belgika eta Ingalaterraren hego-ekialdea).

## Kanpo estekak

* Datuak: Q755001
# Parisko barrutia

Parisko barrutia Paris departamenduaren barruan dagoen Frantziako barruti bat da. 2.125.246 biztanle ditu 105 kilometro koadrotan. Bere hiriburua eta udalerri bakarra Paris da.

## Kanpo estekak

* Datuak: Q2863958
# Parisko Unibertsitatea I - Panthéon-Sorbonne

Parisko Unibertsitatea I - Panthéon-Sorbonne —frantsesez: Université Panthéon-Sorbonne — Paris hirian kokatutako Frantziako unibertsitate publikoa da, gizarte zientzietan espezializatua eta munduko unibertsitate onenen artean dago zuzenbidean, ekonomian, zientzia politikoetan, geografian, historian eta filosofian.

## Lizentziatu ospetsuak

* Guy Bois, Frantziako historialari marxista izan zen
* Michèle Riot-Sarcey, frantziar historialaria da

## Erreferentziak

* ↑ QS World University Rankings by Subject

## Kanpo estekak

* Datuak: Q999763
* Multimedia: Université Panthéon-Sorbonne / Q999763
# Palau de Santa Eulàlia

Palau de Santa Eulàlia Kataluniako udalerria da, Alt Empordà eskualdean eta Gironako probintzian dagoena. 8,47 km²-ko azalera du eta 2009ko urtarrilaren 1eko erroldaren arabera 112 biztanle zituen.

## Banaketa administratiboa

Bi herritan banaturik dago:
| Herriaren izena | Biztanleak |
| Palau de Santa Eulàlia | 9 |
| Santa Eulàlia | 79 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 264 | 272 | 230 | 207 | 208 | 181 | 158 | 109 | 90 | 81 | 80 | 112 |

## Ikus, gainera

* Gironako udalerrien zerrenda

## Kanpo estekak

* (Katalanez) Udalaren webgunea
* (Katalanez) Palau de Santa Eulàliari buruzko informazioa
* Datuak: Q11797
* Multimedia: Palau de Santa Eulàlia / Q11797
# Palau Reialgo geltokia

Palau Reial Bartzelonako metroa eta Bartzelonako tranbiaren geltoki bat da, Bartzelona udalerriko Les Corts barrutian dago.
Geltokia 1975en inauguratu zen.
* Datuak: Q2536272
* Multimedia: Palau Reial metrostation / Q2536272
# Palauli

Palauli Samoako Savai'i uhartearen hegoaldeko barruti bat da, bereizitako bi lurraldez osatuta dagoena. Vailoa du hiriburua.
Laba hodiek Taga herriko itsas-bazterrean dauden Alofaaga ufazuloak eratu zituzten, gaur egun turista eta bisitari asko erakartzen dituztenak.

## Galeria

* Savai'i uhartearen hegoaldeko Palauli eta Satupa'itea barrutien satelite bidezko argazkia. (NASAren argazkia).
* Alofaaga ufazuloak, itsas-bazterrean
* Pulemelei piramideko ikuspegia
* Kostalde bolkanikoa.
* Mu Pagoa ur-jauziak, itsas-bazterrean.
* Tafuako penintsula

## Kanpo estekak

* Datuak: Q1147216
# Palauko estatuak

Palauko estatuak Ozeaniako estatu honetako lehen mailako banaketa administratiboa dira.
Hamasei dira; haietako hamar Babeldaob uhartean daude eta haien artean desberdintasun handiak daude biztanleriari dagokionez. Hala ere guztiek dituzte berezko gobernu eta arauak eta udalerri tradizionalak izan dira. Chelbacheb edo Rock Islands uhartediak ez du estaturik osatzen eta ez daude inongo estaturen barruan sartuta baina Kororrekin lotu ohi dira.
| Estatua | Hiriburua | Azalera (km²) | Biztanleria (2005eko errolda) |
| Babeldaobetik iparraldera ||||
| Kayangel | Kayangel | 3 | 188 |
| Babeldaoben ||||
| Aimeliik | Mongami | 52 | 270 |
| Airai | Ngetkib | 44 | 2 723 |
| Melekeok | Melekeok | 28 | 391 |
| Ngaraard | Ulimang | 36 | 581 |
| Ngarchelong | Mengellang | 10 | 488 |
| Ngardmau | Urdmang | 47 | 166 |
| Ngaremlengui | Imeong | 65 | 317 |
| Ngatpang | Ngereklmadel | 47 | 464 |
| Ngchesar | Ngersuul | 41 | 254 |
| Ngiwal | Ngerkeai | 26 | 223 |
| Babeldaobetik hego-mendebaldera ||||
| Angaur | Ngaramasch | 8 | 320 |
| Koror | Koror | 18 | 12 676 |
| Peleliu | Kloulklubed | 13 | 702 |
| Chelbacheb (Rock Islands) | – | 47 | – |
| Hego-mendebaldeko uharteak ||||
| Hatohobei | Hatohobei | 3 | 44 |
| Sonsorol | Dongosaru | 3 | 100 |
| PALAU ||||
| PALAU | Ngerulmud$^1$ | 488 | 19 907 |
| $^1$ 2006ko urriaren 7an Palauko hiriburu nazionala Kororretik Ngerulmudera (Melekeok estatua) lekualdatu zuten. ||||

## Ikus, gainera

* Palau

## Kanpo estekak

* (Ingelesez) Estatuak gobernuaren webgune ofizialean.
* (Ingelesez) Statoids
* Datuak: Q1044181
# Palau Sant Jordi

Palau Sant Jordi edo Sant Jordi jauregia Bartzelonako Montjuïc mendian dagoen erabilera anitzeko pabiloia da, 1992ko Udako Olinpiar Jokoetarako eraiki zena. Lluís Companys Olinpiar Estadioaren ondoan kokatzen da, Bartzelonako instalazio olinpikoen gunean. Bertan hainbat kirol ekintza, kontzertu, antzerki, etab. ospatzen dira. Kirol partidetarako 16.670 eserleku ditu eta musika kontzertuetarako 24.000 pertsona inguru sartu daitezke.

## Kanpo estekak

* Palau Sant Jordiren webgune ofiziala
* Datuak: Q630630
* Multimedia: Palau Sant Jordi / Q630630
# Palauera

Palauera (belau) Palauko hizkuntza da, bertoko hizkuntza ofiziala dena.

## Adibideak

| Palauera | Euskara | Palauera | Euskara |
| Alii! | Kaixo! | Ak mlechell ęr a ___. | ___ jaio nintzen. |
| Ungil tutau. | Egun on. | Ng tela rekim? | Zenbat urte dituzu? |
| Ungil sueleb. | Arratsalde on. | Ng ___ a rekik. | ___ urte ditut. |
| Ungil kebesengei. | Gabon. | Ng tela a dengua ęr kau? | Zein da zure telefono zenbakia? |
| A ngklek a ___. | ___ izena dut. | A dengua ęr ngak a ___. | Nire telefono zenbakia ___ da. |
| Ng techa ngklem? | Nola duzu izena? | Kę kiei ęr kęr? | Non bizi zara? |
| Kę ua ngerang? | Zer moduz? | Ak kiei er a ___. | ___ bizi naiz. |
| Ak mesisiich. | Ondo nago. | Chochoi. | Bai |
| Ak chad ęr a ___. | ___-koa naiz. | Ng diak. | Ez |
| Belau | Palau | Adang. | Mesedez. |
| Merikel | AEB | Sulang. | Eskerrik asko. |
| Ingklis | Ingalaterra | Kę mo ęr kęr? | Nora zoaz? |
| Siabal | Japonia | Mechikung. | Agur. |
| Sina | Txina | Meral ma sulang! | Eskerrik asko! |
| Kę chad ęr kęr ęl beluu? | Nongoa zara? | Ungilbung | Lore polita. |
| Kę mlechell ęr kęr ęl beluu? | Non jaio zinen? |
| Olilai | Etxea |

## Erreferentziak

* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-25).

## Kanpo estekak

* Datuak: Q33776
# Palauko bandera

Palauko bandera :
| Erabilera | |
| Proportzioa | 3:5 |
| Erabakia | 1981 |
| Koloreak | Urdina Zuria Gorria |
Palauko bandera 1981eko urtarrilaren 1ean egin zuten ofizial, NBEren aginduz AEBen menpeko Ozeano Bareko Uharteetako Protektoratua desegin zenean. Une horretan egungo Iparraldeko Mariana Uharteak, Marshall Uharteak, Mikronesiako Estatu Federatuak eta Palauk osatutako egitura politikoa desagertu zen eta Palau berezko errepublika bilakatu zenez bandera izatearen beharra sortu zen.

## Jakingarriak

Mikronesiako Estatu Federatuetako eta Ozeano Bareko beste uhartedi batzuetako banderekin gertatzen den bezala, kolore urdinak ozeanoa eta nazio honek bere baitan duen lekua islatzen ditu. Aldiz, banderako biribila zentratuta ez egoteak Bangladeshko edota Japoniako banderarekin hurbiltzen du; kasu honetan biribilak ilargia islatu nahi du, ez eguzkia.
Bi koloreen aukeran, bestalde, palauarren historia eta ohitura batzuk ere ikus daitezke:
* Urdin distiratsuarekin kanpoko menpekotasunetik burujabetzarako aldaketa islatu nahi zuten.
* Urrezko diskoa ilargi betea da; palauarren aburuz garairik onena da gizakien aktibitateak garatzeko. Ilargi beteaz jaiak, ospakizunak, uzta, ereinaldia, arrantza...egiten ziren. Ilargia bakea, maitasuna eta lasaitasunaren ikurra da.
Futaranosuke Nagoshi (名越二荒之助) irakasle japoniarraren iritziz Palauko banderak Japoniakoarekin zerikusia du. Bi lurraldeek harreman historikoa izan dute eta bi herrien arteko senidetzea islatuko luke. Hala uste zuen Palauko presidentea izan zen japoniar jatorriko Kuniwo Nakamurak ere.

## Bandera historikoak

Hauexek dira Palau errepublika izan arte erabili diren kanpoko egitura politikoetako banderak; AEBetakoak urte ia aldi guztietan beste batekin (NBEkoa, Protektoratukoa, Palaukoa) batera erabili izan dira. Kontuan izan 1981 eta 1994 artean Palauk berezko errepublika zuela baina ez zela estatu independentea.
* 1899 arte Palau mendean hartu zuen Espainiako bandera.
* Inperio Alemaniarraren bandera, zati batean 1885etik eta Palau osoan 1899-1914 artean erabilia.
* Japoniak 1914-1944 artean agindu zuen.
* NBEren bandera (1947-1965 artean erabilia).
* Ozeano Bareko Uharteetako Protektoratuaren bandera (1965-1981).
* AEBetako 48 izarretakoa (1944-1959 artean).
* AEBetako 49 izarretakoa (1959-1960).
* AEBetako egungoa (1960-1994).

## Erreferentziak

* ↑ Futaranosuke Nagoshi (1987) 世界に生きる日本の心(Sekai ni ikiru nihon no kokoro, "Espiritu japoniarrak munduan zehar"). Tendensha.
* ↑ Reizō Utagawa, The financial world, 1999.

## Ikus, gainera

* Belau rekid
* Palau

## Kanpo estekak

* Datuak: Q188609
* Multimedia: Flags of Palau / Q188609
# Passa-Vinte

Passa-Vinte Brasilgo udalerri bat da, Minas Gerais estatuan kokatua. 2.233 biztanle ditu 246,564 km²ko eremuan.

## Ikus, gainera

* Minas Gerais

## Kanpo estekak

* Datuak: Q1791701
* Multimedia: Passa-Vinte / Q1791701
# Passage East

Passage East (irlanderaz An Pasáiste Thoir) Irlandako hegoaldeko Waterford konderrian dagoen kostaldeko arrantzale udalerri bat da, Waterford badiaren mendebaldeeko ertzean. Waterford hiritik 12 kilometrora dago, Dunmore East udalerritik 10 kilometrora eta Tramore udalerritik 21 kilometrora.

## Kanpo estekak

* Datuak: Q2055769
* Multimedia: Passage East / Q2055769
# Passa-e-Fica

Passa-e-Fica Brasilgo udalerri bat da, Rio Grande do Norte estatuan kokatua. 10.896 biztanle ditu 42,137 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q772851
* Multimedia: Passa e Fica / Q772851
# Passadumkeag (Maine)

Passadumkeag Ameriketako Estatu Batuetako inkorporatutako herri bat da. Penobscot konderrian dago, Maine estatuan. 356 biztanle ditu, 23,07 kilometro koadroko azaleran banatuta.

## Ikus, gainera

* Penobscot konderrian

## Kanpo estekak

* Datuak: Q3450216
* Multimedia: Passadumkeag, Maine / Q3450216
# Passage to Marseille

Passage to Marseille (euskaraz Marseillarako Txartela) 1944ko Michael Curtiz hungariar-estatubatuar zinema zuzendariaren abenturazko gerra filma bat da. Charles Nordhoff eta James Norman Hall idazleen Sans Patrie ("Aberririk Gabe") eleberrian oinarritua dago. Soinu banda Max Steiner musikagileak konposatu zuen.
Bertan, 1941eko Casablanca filma ospetsuko jatorrizko aktore-multzoko jende askok antzeztu zuen, tartean Humphrey Bogart, Claude Rains, Sydney Greenstreet, Peter Lorre eta Helmut Dantine, bai eta Michèle Morgan (Casablanca filman Marseillesa ereserkiaren emakumezko abeslaria), Victor Francen, Philip Dorn eta George Tobias ere.

## Argumentua

Bigarren Mundu Gerran Freycinet kapitainak Jean Matrac gerra-berriemailaren istorioa kontatzen du, gizon betilun eta ixil harekiko erabat jakin-mindua. Matrac, frantziar kazetaria Municheko Biltzarraren aurkaria da, Deabruaren uhartean espetxeratua eta erbesteratua egon da. Beste lau presoekin zaindariak saihestu eta txalupa batean ihes egiten dute, Ozeano Atlantikoan Marseillara doan Freycinet kapitainaren ontziak jasotzen dituelarik. Irratiz Frantzia Alemania Naziaren aurrean errenditu dela jabetzen dira, armistizioa eskatuz. Ondorioz, herrialdearen hegoaldean alemaniaren lagun den Vichyko gobernua eratu da, hain zuzen ere heuren ontzia doan Marseilla hiria kokatzen den eremua.

## Aktoreak

* Humphrey Bogart: Jean Matrac
* Claude Rains: Freycinet kapitaina
* Michèle Morgan: Paula Matrac
* Peter Lorre: Marius
* George Tobias: Petit
* Philip Dorn: Renault
* Sydney Greenstreet: Duval komandantea
* Helmut Dantine: Garou
* John Loder: Manning
* Victor Francen: Malo kapitaina
* Vladimir Sokoloff: aitona
* Eduardo Ciannelli: Mekanikari-burua
* Corinna Mura: abeslaria
Beste aktore hauek ez dira kredituetan agertzen:
* Monte Blue: bigarren ofiziala
* Frank Puglia eta Georges Renavent: zaindariak
* Konstantin Shayne: lehen ofiziala
* Mark Stevens: Hastings tenientea

## Ikus gainera

* Casablanca (1941)

## Kanpo estekak

* Passage to Marseille filmaren IMDBko fitxa irakurgai (Ingelesez)
* Datuak: Q1392437
* Multimedia: Passage to Marseille / Q1392437
# Passade

Passade Alemaniako udalerria da. Schleswig-Holstein estatuan dago, [[Plön (barrutia)|Plön]] barrutian. 2014an 347 biztanle zituen 4,32 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q629368
* Multimedia: Passade / Q629368
# Passage West

Passage West (irlanderaz An Pasáiste Thiar), Irlandako hego-mendebaldeko Cork konderriaren hegoaldean dagoen portu udalerria da. Cork badian dago, Cork hiritik 10 kilometro ekialdera.

## Kanpo estekak

* https://web.archive.org/web/20070927132922/http://www.passagewestmonkstown.ie/
* https://web.archive.org/web/20141011160638/http://www.passagewest.info/
* Datuak: Q1635940
* Multimedia: Passage West / Q1635940
# Passa Quatro

Passa Quatro Brasilgo udalerri bat da, Minas Gerais estatuan kokatua. 16.393 biztanle ditu 277,221 km²ko eremuan.

## Ikus, gainera

* Minas Gerais

## Kanpo estekak

* Datuak: Q1638378
* Multimedia: Passa Quatro / Q1638378
# Passa Tempo

Passa Tempo Brasilgo udalerri bat da, Minas Gerais estatuan kokatua. 8.473 biztanle ditu 429,172 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790325
* Multimedia: Passa Tempo / Q1790325
# Passabém

Passabém Brasilgo udalerri bat da, Minas Gerais estatuan kokatua. 1.600 biztanle ditu 94,183 km²ko eremuan.

## Ikus, gainera

* Minas Gerais

## Kanpo estekak

* Datuak: Q429351
* Multimedia: Passabém / Q429351
# Ourde

Ourde (frantsesez eta ofizialki: Ourde) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 30 biztanle zituen.

## Demografia
### Biztanleria

2007an Ourde udalerrian erroldatutako biztanleak 30 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 53 etxebizitza zeuden, 14 familiaren etxebizitza nagusia ziren, 37 bigarren erresidentzia ziren eta 2 hutsik zeuden. 52 etxeak ziren eta 1apartamentu bat zen. 14 etxebizitza nagusietatik 13 bere jabearen bizilekua ziren eta 1 alokairuan okupaturik zegoen; 1ek bi gela zituen, 3 etxek hiru zituzten, 6 etxek lau zituzten eta 4 etxek bost zituzten. 8 etxek euren parking plaza propioa zuten azpian. 4 etxetan ibilgailu bat zegoen eta 8 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ourde udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 0 |
| 0 | 70-74 | 8 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 4 |
| 0 | 45-49 | 0 |
| 4 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 20 ziren, horien artean 16 aktiboak ziren eta 4 inaktiboak ziren. 16 pertsona aktiboetatik 13 lanean zeuden (7 gizon eta 6 emakume) eta 3 langabezian zeuden (2 gizon eta 1 emakume). 4 pertsona inaktiboetatik 1 ikasten zegoen eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra administrazio publikoko enpresa batena zen.
2000. urtean Ourde udalerrian 3 nekazaritza-ustiategi zeuden, 114 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1325284
* Multimedia: Ourde / Q1325284